|  |  |  |  |  |
| --- | --- | --- | --- | --- |
| V:\NFK_Logo.jpg |  | **ID** | **D15154** | |
| Versjon | 1.00 | |
| Gyldig fra | 11.11.2022 | |
| Utarbeider | Marianne Birkeland | |
| Godkjent | Marit Helness | |
| Utdanning og kompetanse  Utdanning og kompetanse - felles og avdeling  Utdanning og kompetanse | | | | Side 1 av 3 |
| **Prosedyre for inntak i løpet av skoleåret for elever som er beboere i barnevernsinstitusjoner-Bodøregionen** | | | |  |

|  |
| --- |
| **Formål**  Sikre at enkeltvedtak om inntak eller avslag på inntak for elevers som er beboere i barnevernsinstitusjoner blir fattet på riktig grunnlag og etter riktig fremgangsmåte. |
| **Omfang**  Mellomåsen, Bodø og Bodin videregående. Prosedyren gjelder ikke for elever som bor i fosterhjem. |
| **Ansvar**  Personer som utfører eller leder aktiviteter som dekkes av denne prosedyre, er ansvarlig for å kjenne til og etterleve innholdet, påvise feil og komme med forslag til endringer/forbedringer. |
| **Handling**  Forskrift til opplæringsloven § 6-8 sjuende ledd presiserer at fylkeskommunen har en plikt til å ha inntak til videregående opplæring (Vg1, Vg2, Vg3) etter utløpet av søknadsfristen av ungdom som blir plassert i fosterhjem eller barnevernsinstitusjoner med hjemmel i barnevernloven. Fylkeskommunen har i slike tilfeller òg plikt til å ha inntak etter at skoleåret har begynt når dette er forsvarlig. I forskriftens § 6-8 åttende ledd presiseres det at plikten gjelder så langt fylkeskommunen tilbyr og har kapasitet på det aktuelle utdanningsprogrammet eller programområdet. Videre kan ungdommen tas inn til et annet utdanningsprogram eller programområde etter ei konkret vurdering.   * Ansvaret for inntak flyttes fra inntakskontoret til de lokale skolene andre uken i august. * Siste frist for lokalt inntak er 1. oktober jf. forskrift om inntak til videregående opplæring og formidling av læreplass, Nordland fylkeskommune § 19 andre ledd. Etter denne datoen kan det ikke skje inntak med mindre det er avtalt med avdeling for utdanning og kompetanse (Marit Helness, seksjonsleder for opplæring i skole, er kontaktperson). * Mellomåsen kan fatte vedtak om inntak etter 1. oktober dersom det gjelder bytte av skole til samme utdanningsprogram/programområde jf. inntaksforskriften § 19 andre ledd.   **Ved avgjørelsen av om det skal gis inntak for elever som bor i barnevernsinstitusjoner er viktig å skille mellom elever som har hatt skoleplass og fulgt undervisning og elever som ikke har hatt skoleplass:**   * For elever som ikke har hatt skoleplass eller har hatt skoleplass, men ikke fulgt undervisning, er det vanskelig å få til et inntak etter 1. oktober da program og fag skal være klart da. * For elever som har hatt skoleplass og fulgt undervisning, er det lettere å få til et inntak underveis i skoleåret så lenge skolen tilbyr det samme programområde og skolen har kapasitet i klassen for eleven.   OBS! Det er ikke noe som heter overføring av elev. Når eleven går ut av et skoletilbud på en skole, så anses det som at eleven har sluttet. Eleven må da søke om et nytt skoletilbud og det må fattes enkeltvedtak om inntak eller avslag på inntak.  **Saksgang ved vurdering av søknad:**   * Mellomåsen skolesenter er førstekontakt for de skoleansvarlige ved institusjonene i Bodø. * Mellomåsen skolesenter vurderer søknad om inntak, Bodin eller Bodø videregående vurderes alt etter hva slags programområde eleven søker på/har gått på tidligere. * Mellomåsen skolesenter kontakter Bodø eller Bodin videregående skole for videre vurdering.   **Spørsmål som bør stilles av Mellomåsen skolesenter ved inntak av elev midt i skoleåret:**   * Har elev skoleplass? * Hvor kommer elev fra? Hvis elev kommer fra grunnskole, sjekk vitnemål. * Hvilket program er det eleven har gått? * Har vi tilsvarende program på Bodin eller Bodø videregående skole? * Har elev spesialundervisning? * Har elev behov for tilrettelegging? * Er PPT inne i bilde? * Annet, f.eks. rullestol, tilpasninger i forhold til bygg   Dette er momenter som er relevante i totalvurderingen av om det anses forsvarlig å gi eleven inntak etter at skoleåret er begynt.  **Ved tilbud om skoleplass skal skolen:**   * Skrive enkeltvedtak om inntak. (se egen mal).   OBS! Unngå å ta med elev i undervisning før skriftlig vedtak er truffet.  **Hvis eleven ikke får tilbud om skoleplass:**   * Skriv et kort avslag (se egen mal). Må begrunnes i forsvarlighet eller kapasitet jf. forskrift til opplæringsloven § 6-8 åttende ledd. Mellomåsen skolesenter skriver vedtaket. * Avslag fører til klagerett. Klagefristen er 3 uker. Skolen avgjør om enkeltvedtaket skal omgjøres, hvis skolen ikke finner grunn til å omgjøre vedtaket sendes klagen til statsforvalteren i Nordland. Mellomåsen skolesenter kontakter oppfølgingstjenesten for elever som har rett til oppfølging fra tjenesten.   OBS! Elever som har fulgt et skoleløp kan få innpass på et tilsvarende utdanningsprogram/programområde på ny skole i Nordland. Dette kan imidlertid være vanskelig å få til dersom det kreves mye oppfølging rundt elev som f.eks. spesialundervisning eller assistent. Slike forhold kan medføre avslag på skoleplass (kapasitet og forsvarlighet).  **Ved neste skoleår:**  Levere søknad før 1. februar (fortrinns inntak) eller 1. mars, dersom fristene ikke rekkes må det tas kontakt direkte med inntakskontoret. Kontaktinformasjon: [inntak@nfk.no](mailto:inntak@nfk.no) |
| **Registreringer**  Websak i elevmappen  **Avviksbehandling**  Avvik fra denne prosedyren meldes som avvik |

**Interne referanser**

|  |  |
| --- | --- |
| [D15155](https://nfk-ekstern.datakvalitet.net/docs/pub/DOK15155.pdf) | [Mal enkeltvedtak inntak/avslag på inntak for elever som er beboere i barnevernsinstitusjon](https://nfk-ekstern.datakvalitet.net/docs/pub/DOK15155.pdf) |

**Eksterne referanser**

|  |
| --- |
|  |